## Rješenje o odobrenju objavljivanja ponude za preuzimanje društva Grand Hotel Adriatic d.d., Opatija, društvu Hoteli Morje holdinška družba d.d. iz Slovenije

### NN 46/2005 (9.4.2005.), Rješenje o odobrenju objavljivanja ponude za preuzimanje društva Grand Hotel Adriatic d.d., Opatija, društvu Hoteli Morje holdinška družba d.d. iz Slovenije

# KOMISIJA ZA VRIJEDNOSNE PAPIRE REPUBLIKE HRVATSKE

**906**

Sukladno odredbama članka 13. stavka 2. Zakona o
preuzimanju dioničkih društava (»Narodne novine« broj 84/02, 87/02 i 120/02),
Komisija za vrijednosne papire Republike Hrvatske, na temelju Zahtjeva društva HOTELI
MORJE HOLDINŠKA DRUŽBA d.d., Portorož, Obala 33, Slovenija, zastupanog po
opunomoćeniku, Krešimiru Galekoviću, odvjetniku u
Odvjetničkom društvu Bogdanović, Dolički
& Partneri, Zagreb, Alexandera von Humboldta 4b/III, za
odobrenje objavljivanja ponude za preuzimanje javnog dioničkog društva GRAND
HOTEL ADRIATIC d.d., Opatija, Maršala Tita 200, na sjednici održanoj 31. ožujka
20005. godine, donijela je

## RJEŠENJE

1. Društvu HOTELI MORJE HOLDINŠKA DRUŽBA d.d.,
Portorož, Obala 33, Slovenija, odobrava se objavljivanje ponude za preuzimanje
javnog dioničkog društva GRAND HOTEL ADRIATIC d.d., Opatija, Maršala Tita 200.

2.
Ovo rješenje objavit će se u »Narodnim novinama«.
if !supportLineBreakNewLine
endif

```
Obrazloženje

if !supportLineBreakNewLine

endif
```

I. Društvo HOTELI MORJE HOLDINŠKA DRUŽBA d.d.,
Portorož, Obala 33, Slovenija (dalje u tekstu: Ponuditelj), zastupano po
opunomoćeniku, Krešimiru Galekoviću, odvjetniku u
Odvjetničkom društvu Bogdanović, Dolički
& Partneri, Zagreb, Alexandera von Humboldta 4b/III, podnijelo
je Komisiji za vrijednosne papire Republike Hrvatske (dalje u tekstu:
Komisija), 24. veljače 2005. godine, na temelju odredbe članka 13. stavka 1.
Zakona o preuzimanju dioničkih društava (dalje u tekstu: Zakon), Zahtjev za
odobrenje objavljivanja ponude za preuzimanje trgovačkog društva GRAND HOTEL
ADRIATIC d.d., Opatija, Maršala Tita 200 (dalje u tekstu: Izdavatelj), ponudu i
isprave iz članka 12. stavka 2. Zakona.

Komisija je 3. ožujka 2005. godine zatražila
ispravak teksta ponude za preuzimanje i dopunu dokumentacije te dokaz o uplati
administrativne pristojbe i naknade, a koje je Komisija zaprimila 23. ožujka
2005. godine, od kada se Zahtjev Ponuditelja za odobrenje objavljivanja ponude
za preuzimanje smatra urednim.

II. Sukladno odredbi članka 14. Pravilnika o
sadržaju i obliku financijskih i poslovnih izvješća javnih dioničkih društava
(»Narodne novine« broj 118/03), u svezi s odredbama članka 114. stavka 1. i 5.
Zakona o tržištu vrijednosnih papira (»Narodne novine« broj 84/02), Izdavatelj
je javno dioničko društvo.

Komisija je završila uvid u podatke sudskog
registra na Internetu te utvrdila da temeljni kapital Izdavatelja iznosi
92.802.712,50 kuna.

Uvidom u podatke Središnje depozitarne agencije
d.d., Zagreb, kojima raspolaže Komisija, utvrđeno je da Izdavatelj, ima više od
100 dioničara.

III. Izdavatelj je na temelju Odluke Glavne
skupštine od 15. lipnja 2004. godine, povećao temeljni kapital sa iznosa od
64.477.000,00 kuna, za iznos od 28.325.712,50 kuna, na iznos od 92.802.712,50
kuna, izdavanjem 75.035 ili 30,75% redovnih dionica Izdavatelja, a koje je
pretvaranjem potraživanja steklo društvo ISTRABENZ d.d., Kopar, Cesta Zore Perello-Godina 2, Slovenija. Predmetno povećanje temeljnog
kapitala upisano je Rješenjem trgovačkog suda u Rijeci broj: Tt-04/2345-5 u sudski registar 28. srpnja 2004. godine. S
obzirom da društvo ISTRABENZ d.d., Kopar, Cesta Zore Perello-Godina
2, Slovenija, prije stjecanja predmetnih 75.035 ili 30,75% redovnih dionica
Izdavatelja, nije raspolagalo dionicama Izdavatelja, to je 28. srpnja 2004.
godine za društvo ISTRABENZ d.d., Kopar, Cesta Zore Perello-Godina
2, Slovenija i Ponuditelja, nastala obveza objavljivanja ponude za preuzimanje
Izdavatelja.

Dana 31. kolovoza 2004. godine, na temelju
Ugovora o prijenosu dionica društvo ISTRABENZ d.d., Kopar, Cesta Zore Perello-Godina 2, Slovenija, otpustilo je svih 75.035 ili
30,75% dionica Izdavatelja kojima je raspolagalo, na Ponuditelja.

Budući da Ponuditelj niti društvo ISTRABENZ
d.d., Kopar, Cesta Zore Perello-Godina 2, Slovenija,
kao osoba koja sukladno članku 8. stavak 2. i 3. Zakona djeluje zajednički s
Ponuditeljem, nisu Komisiji u zakonom propisanom roku dostavili zahtjev za
odobrenje objavljivanja ponude za preuzimanje, ponudu i isprave iz članka 12.
Zakona, Komisija je svojim Rješenjem od 24. studenoga 2004. godine, utvrdila da
je za njih, sukladno odredbama članak 4. stavak 1., a u svezi s člankom 8.
stavkom 8. Zakona, 28. srpnja 2004. godine, nastala obveza objavljivanja ponude
za preuzimanje, po cijeni ne manjoj od 377,50 kuna za dionicu.

IV. Cijena po kojoj ponuditelj nudi otkup
dionica u ponudi za preuzimanje iznosi 377,50 kuna po dionici. Prema
očitovanjima Zagrebačke burze d.d., Zagreb i Varaždinske burze d.d., Varaždin,
dostavljenih na zahtjev Komisije (u predmetu: klasa: 450-08/05-01/24), na
Zagrebačkoj burzi d.d., Zagreb, u zadnja tri mjeseca prije nastanka obveze
objavljivanja ponude za preuzimanje nije bilo trgovine dionicama Izdavatelja
niti putem dražbi niti kroz trgovinski sustav, te je utvrđeno da je cijena
izražena u ponudi za preuzimanje u iznosu od 377,50 kuna po dionici, utvrđena u
skladu s odredbom članka 15. stavci 3. – 6. Zakona.

V. Ponuditelj je vlasnik 236.436 redovne dionice
Izdavatelja, a temeljni kapital Izdavatelja podijeljen je na 245.835 redovnih
dionica bez nominalnog iznosa. Novčana sredstva potrebno je osigurati sukladno
odredbi članka 9. stavka 1. Zakona, za plaćanje preostalih 9.399 dionica
Izdavatelja s pravom glasa, u iznosu od najmanje 3.548.122,50 kuna. Uvidom u
Ugovor o oročenom depozitu broj 10148/2005, koji su 18. ožujka 2005. godine
sklopili HVB SPLITSKA BANKA d.d., Split, Ruđera Boškovića 16, kao Banka i
Ponuditelj, kao Deponent, s rokom oročenja
do 13. rujna 2005. godine i rokom valjanosti do isplatne kupovne cijene i troškova
pohrane dionica, utvrđeno je da je Ponuditelj osigurao sredstva u iznosu
3.690.909,01 kuna.

VI. Nadalje, utvrđeno je da su Zahtjevu
priložene potvrde o plaćenoj administrativnoj pristojbi i naknadi, sukladno
odredbama članka 2. točke 24. Pravilnika o vrsti i visini administrativnih
pristojbi i naknada (»Narodne novine« broj 115/02 i 43/03).

VII. Budući da je Ponuditelj dostavio tekst
ponude za preuzimanje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII. Na temelju odredbe članka 8. stavka 4.
Zakona o tržištu vrijednosnih papira, ovo rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se
može pokrenuti upravni spor podnošenjem tužbe Upravnom sudu Republike Hrvatske
u roku 30 dana od primitka ovog Rješenja.

Klasa: UP/I-450-08/05-02/29

Urbroj: 567-01/05-6

Zagreb, 31. ožujka 2005.

            Predsjednik
Komisije

            **Miljenko** **Fičor**, v. r.

Rješenje, NN 46/2005-906